Oficialusis leidinys L 337 , 21/11/1989 p. 0006 - 0007

specialusis leidimas suomių kalba: skyrius 2 tomas 7 p. 0097

specialusis leidimas švedų kalba: skyrius 2 tomas 7 p. 0097



Komisijos reglamentas (EEB) Nr. 3470/89 1989 m. lapkričio 16 d. dėl analizės metodo, kuris turi būti naudojamas taikant Kombinuotosios nomenklatūros 7 skyriaus 2 papildomą pastabą EUROPOS BENDRIJŲ KOMISIJA, atsižvelgdama į Europos ekonominės bendrijos steigimo sutartį, atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės prekių nomenklatūros bei dėl Bendrojo muitų tarifo [1] su paskutiniais pakeitimais, padarytais Reglamentu (EEB) Nr. 3469/89 [2], ypač į jo 9 straipsnį, kadangi, siekiant užtikrinti vienodą Kombinuotosios nomenklatūros (kuri yra pirmiau minėto reglamento priedas) taikymą, reikia priimti Kombinuotosios nomenklatūros 7 skyriaus 2 papildomos pastabos taikymo nuostatas; kadangi pagal atliktus tyrimus šio reglamento priede aprašytas analizės metodas yra tinkamas; kadangi Nomenklatūros komitetas nepareiškė nuomonės per komiteto pirmininko nustatytą laikotarpį, PRIĖMĖ ŠĮ REGLAMENTĄ: 1 straipsnis Analizės metodas, kurį reikia naudoti taikant Kombinuotosios nomenklatūros 2 papildomą pastabą, pateikiamas šio reglamento priede. 2 straipsnis Šis reglamentas įsigalioja 1990 m. sausio 1 d. Šis reglamentas yra privalomas visas ir tiesiogiai taikomas visose valstybėse narėse. Priimta Briuselyje, 1989 m. lapkričio 16 d. Komisijos vardu Christiane Scrivener Komisijos narė [1] OL L 256, 1987 9 7, p. 1. [2] OL L 337, 1989 11 21, p. 5. -------------------------------------------------- PRIEDAS KOMBINUOTOSIOS NOMENKLATŪROS 7 SKYRIAUS 2 PAPILDOMOS PASTABOS TAIKYMO ANALIZĖS METODAS 1. Principas Pasvertos granulės disperguojamos šaltame vandenyje, toliau fiziškai jų neapdorojant, nes tai sumažintų granulių dydį arba kitaip pakeistų jų struktūrą. Gauta medžiaga sijojama, naudojant daug šalto vandens, o siete likusios liekanos išdžiovinamos ir pasveriamos. Per sietą (Z) perleidžiamo produkto kiekis išreiškiamas mėginio masės procentais, pakoreguotais atsižvelgiant į drėgnį. 2. Prietaisai 2.1. analizinės svarstyklės; 2.2. stiklinė menzūra, 1 l; 2.3. iš metalinių vielų supintas audeklinis sietas su 2 mm anga; 2.4. sausas filtrinis popierius; 2.5. 40 °C džiovinimo krosnis; 2.6 103 °C džiovinimo krosnis. 3. Procedūra Menzūroje (2.2) pasveriama mažiausiai 100 ± 0, 1 g granulių tipinio mėginio. Įpilama 800 ml šalto vandens ir paliekama stovėti mažiausiai 16 valandų, retkarčiais atsargiai pamaišant. Menzūros turinys perkeliamas į sietą (2.3) naudojant daug šalto vandens. Likusios siete medžiagos perkeliamos ant filtrinio popieriaus (2.4), sudedamos į 40 °C temperatūros krosnį (2.5) ir džiovinamos visą naktį. Padžiovinus per naktį, likusios medžiagos džiovinamos 103 °C krosnyje (2.6) iki pastoviosios masės. 4. Rezultatų apskaičiavimas ir išraiška Z = 100 – i × 100 – v100 čia: r – išdžiovintų filtruotų likučių masė gramais, i – mėginio masė gramais, v – mėginio drėgnis, nustatytas pagal Komisijos direktyvos 71/393/EEB [1] priedo 1 skirsnyje pateiktą metodą. [1] OL L 279, 1971 12 20, p. 7. --------------------------------------------------